CELEX: 62012TN0083
Language: el
Date: 2012-02-20 00:00:00
Title: Υπόθεση T-83/12: Προσφυγή της 20ής Φεβρουαρίου 2012 — Chico's Brands Investments κατά ΓΕΕΑ — Artsana (CHICO'S)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/30
            
         Προσφυγή της 20ής Φεβρουαρίου 2012 — Chico's Brands Investments κατά ΓΕΕΑ — Artsana (CHICO'S)
   (Υπόθεση T-83/12)
   2012/C 118/51
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Chico's Brands Investments, Inc. (Fort Myers, ΗΠΑ) (εκπρόσωπος: T. Holman, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Artsana SpA (Grandate, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 27ης Οκτωβρίου 2011, επί της υποθέσεως R 2084/2010-1·
            
         
               —
            
            
               να καταδικάσει το καθού στα έξοδα στα οποία υποβλήθηκε η προσφεύγουσα στο πλαίσιο της υπό κρίση προσφυγής.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: Το λεκτικό σήμα «CHICO’S», για προϊόντα και υπηρεσίες των κλάσεων 25 και 35 — Αίτηση καταχωρίσεως κοινοτικού σήματος αριθ. 1585579
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν στην Ιταλία αριθ. 420865 εικονιστικό σήμα «chicco», για προϊόντα, μεταξύ άλλων, της κλάσεως 25· το καταχωρισθέν στην Ιταλία αριθ. 846672/380042 εικονιστικό σήμα «chicco», για προϊόντα, μεταξύ άλλων, της κλάσεως 25· το αριθ. 763084 διεθνές εικονιστικό σήμα «chicco», για προϊόντα, μεταξύ άλλων, της κλάσεως 25
   
      Απόφαση του τμήματος ανακοπών: Δέχθηκε την ανακοπή και απέρριψε την αίτηση καταχωρίσεως κοινοτικού σήματος στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση των άρθρων 15, παράγραφος 1, στοιχείο α', και 42, παράγραφοι 2 και 3, του κανονισμού 207/2009 του Συμβουλίου, καθόσον το τμήμα προσφυγών υπέπεσε σε πλάνη κρίνοντας ότι βάσει των στοιχείων που προσκόμισε η αντίδικος αποδεικνύεται η ουσιαστική χρήση του προγενέστερου σήματος στην Ιταλία. Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών υπέπεσε σε πλάνη κρίνοντας ότι υφίσταται κίνδυνος συγχύσεως μεταξύ του σημείου το οποίο ζητείται να καταχωρισθεί ως κοινοτικό σήμα και του προγενέστερου σήματος.